CELEX: 32020D2033
Language: lv
Date: 2020-12-10 00:00:00
Title: Padomes Lēmums (KĀDP) 2020/2033 (2020. gada 10. decembris), ar ko groza Lēmumu 2010/788/KĀDP par ierobežojošiem pasākumiem pret Kongo Demokrātisko Republiku

11.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 419/30
               
            
         PADOMES LĒMUMS (KĀDP) 2020/2033
         (2020. gada 10. decembris),
         ar ko groza Lēmumu 2010/788/KĀDP par ierobežojošiem pasākumiem pret Kongo Demokrātisko Republiku
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2010. gada 20. decembrī pieņēma Lēmumu 2010/788/KĀDP (1) par ierobežojošiem pasākumiem pret Kongo Demokrātisko Republiku (KDR).
                  
               
                     (2)
                  
                  
                     Padome, reaģējot uz vēlēšanu procesa kavēšanu un ar to saistītiem cilvēktiesību pārkāpumiem KDR, 2016. gada 12. decembrī pieņēma Lēmumu (KĀDP) 2016/2231 (2). Ar Lēmumu (KĀDP) 2016/2231 tika grozīts Lēmums 2010/788/KĀDP un Lēmuma 2010/788/KĀDP 3. panta 2. punktā tika ieviesti autonomi ierobežojošie pasākumi.
                  
               
                     (3)
                  
                  
                     Balstoties uz Lēmuma 2010/788/KĀDP 3. panta 2. punktā noteikto ierobežojošo pasākumu pārskatīšanu, minētie pasākumi būtu jāatjauno, pagarinot līdz 2021. gada 12. decembrim, un no saraksta minētā lēmuma II pielikumā būtu jāsvītro viena persona.
                  
               
                     (4)
                  
                  
                     Būtu jāgroza pamatojums dažu personu iekļaušanai Lēmuma 2010/788/KĀDP II pielikuma sarakstā.
                  
               
                     (5)
                  
                  
                     Tādēļ būtu attiecīgi jāgroza Lēmums 2010/788/KĀDP,
                  
               IR PIEŅĒMUSI ŠO LĒMUMU.
         
            1. pants
            Lēmumu 2010/788/KĀDP groza šādi:
            
                        1)
                     
                     
                        lēmuma 9. panta 2. punktu aizstāj ar šādu:
                        
                           “2.   Pasākumus, kas minēti 3. panta 2. punktā, piemēro līdz 2021. gada 12. decembrim. Tos attiecīgi atjauno vai groza, ja Padome uzskata, ka to mērķi nav sasniegti.”;
                        
                     
                  
                        2)
                     
                     
                        Lēmuma 2010/788/KĀDP II pielikumu aizstāj ar šā lēmuma pielikumā iekļauto tekstu.
                     
                  
         
            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2020. gada 10. decembrī
            
               
                  Padomes vārdā –
               
               
                  priekšsēdētājs
               
               M. ROTH
            
         
         
            (1)  Padomes Lēmums 2010/788/KĀDP (2010. gada 20. decembris) par ierobežojošiem pasākumiem pret Kongo Demokrātisko Republiku un par Kopējās nostājas 2008/369/KĀDP atcelšanu (OV L 336, 21.12.2010., 30. lpp.).
         
            (2)  Padomes Lēmums (KĀDP) 2016/2231 (2016. gada 12. decembris), ar ko groza Lēmumu 2010/788/KĀDP par ierobežojošiem pasākumiem pret Kongo Demokrātisko Republiku (OV L 336I, 12.12.2016., 7. lpp.).
      
      
         
            PIELIKUMS
            
               
                  
                     “II PIELIKUMS
                     LĒMUMA 3. PANTA 2. PUNKTĀ MINĒTO PERSONU UN VIENĪBU SARAKSTS
                     A.   Personas
                     
                                  
                              
                              
                                 Vārds, uzvārds
                              
                              
                                 Identifikācijas informācija
                              
                              
                                 Iekļaušanas pamatojums
                              
                              
                                 Sarakstā iekļaušanas datums
                              
                           
                                 1.
                              
                              
                                 Ilunga KAMPETE
                              
                              
                                 jeb Gaston Hughes Ilunga Kampete; Hugues Raston Ilunga Kampete
                                 
                                 Dzimšanas datums: 24.11.1964.
                                 Dzimšanas vieta: Lubumbashi, KDR
                                 Valstspiederība: KDR
                                 Militārās ID apliecības numurs: 1-64-86-22311-29
                                 Adrese: 69, avenue Nyangwile, Kinsuka Mimosas, Kinshasa/Ngaliema, KDR
                                 Dzimums: vīrietis
                              
                              
                                 Līdz 2020. gada aprīlim būdams Republikas gvardes (GR) komandieris, Ilunga Kampete bija atbildīgs par GR vienībām, kas bija dislocētas uz vietas un iesaistītas nesamērīgajā spēka lietošanā un vardarbīgajās represijās 2016. gada septembrī Kinšasā (Kinshasa).
                                 Viņš bija atbildīgs arī par GR aģentu īstenotajām represijām un cilvēktiesību pārkāpumiem, piemēram, par opozīcijas rīkotā mītiņa vardarbīgu apspiešanu Lubumbashi 2018. gada decembrī.
                                 Kopš 2020. gada jūlija viņš, būdams Kongo bruņoto spēku (FARDC) ģenerālleitnants un Kongo Central provinces Kitona militārās bāzes komandieris, joprojām ir augsta ranga karavīrs. Ņemot vērā ieņemamo amatu, viņš ir atbildīgs par FARDC nesenajiem cilvēktiesību pārkāpumiem.
                                 Tādējādi Ilunga Kampete bija iesaistīts tādu darbību plānošanā, vadīšanā vai izdarīšanā KDR, kuras ir smagi cilvēktiesību pārkāpumi vai aizskārumi.
                              
                              
                                 12.12.2016.
                              
                           
                                 2.
                              
                              
                                 Gabriel AMISI KUMBA
                              
                              
                                 jeb Gabriel Amisi Nkumba; “Tango Fort”; “Tango Four”
                                 Dzimšanas datums: 28.5.1964.
                                 Dzimšanas vieta: Malela, KDR
                                 Valstspiederība: KDR
                                 Militārās ID apliecības numurs: 1-64-87-77512-30
                                 Adrese: 22, avenue Mbenseke, Ma Campagne, Kinshasa/Ngaliema, KDR
                                 Dzimums: vīrietis
                              
                              
                                 Bijušais pirmās aizsardzības zonas komandieris Kongo bruņotajos spēkos (FARDC), kuri piedalījās nesamērīgajā spēka lietošanā un vardarbīgajās represijās 2016. gada septembrī Kinšasā (Kinshasa).
                                 No 2018. jūlija līdz 2020. gada jūlijam būdams FARDC štāba priekšnieka vietnieks, kas atbild par operatīvām darbībām un izlūkošanu, un ņemot vērā viņa augta ranga pienākumus, ko viņš kopš 2020. gada jūlija veic, būdams FARDC ģenerālinspektors, viņš ir atbildīgs par FARDC nesenajiem cilvēktiesību pārkāpumiem.
                                 Tādējādi Gabriel Amisi Kumba bija iesaistīts tādu darbību plānošanā, vadīšanā vai izdarīšanā KDR, kuras ir smagi cilvēktiesību pārkāpumi vai aizskārumi.
                              
                              
                                 12.12.2016.
                              
                           
                                 3.
                              
                              
                                 Ferdinand ILUNGA LUYOYO
                              
                              
                                 Dzimšanas datums: 8.3.1973.
                                 Dzimšanas vieta: Lubumbashi, KDR
                                 Valstspiederība: KDR
                                 KDR pases Nr.: OB0260335 (derīga no 15.4.2011. līdz 14.4.2016.)
                                 Adrese: 2, avenue des Orangers, Kinshasa/Gombe, KDR
                                 Dzimums: vīrietis
                              
                              
                                 Līdz 2017. gadam būdams Kongo valsts policijas (PNC) Légion Nationale d’Intervention nemieru novēršanas vienības komandieris un līdz 2019. gada decembrim PNC vienības, kas atbild par iestāžu un augsta ranga ierēdņu aizsardzību, komandieris, Ferdinand Ilunga Luyoyo bija atbildīgs par nesamērīgo spēka lietošanu un vardarbīgajām represijām 2016. gada septembrī Kinšasā (Kinshasa) un ir atbildīgs par PNC nesenajiem cilvēktiesību pārkāpumiem.
                                 Tādējādi Ferdinand Ilunga Luyoyo bija iesaistīts tādu darbību plānošanā, vadīšanā vai izdarīšanā KDR, kuras ir smagi cilvēktiesību pārkāpumi vai aizskārumi.
                                 
                                    Ferdinand Ilunga Luyoyo ir saglabājis savu ģenerāļa pakāpi un joprojām ir aktīvs KDR politiskajā arēnā.
                              
                              
                                 12.12.2016.
                              
                           
                                 4.
                              
                              
                                 Célestin KANYAMA
                              
                              
                                 jeb Kanyama Tshisiku Celestin;
                                    Kanyama Celestin Cishiku Antoine; Kanyama Cishiku Bilolo Célestin; “Esprit de mort”
                                 
                                 Dzimšanas datums: 4.10.1960.
                                 Dzimšanas vieta: Kananga, KDR
                                 Valstspiederība: KDR
                                 KDR pases Nr.: OB0637580 (derīga no 20.5.2014. līdz 19.5.2019.)
                                 Šengenas vīza Nr. 011518403; izdota 2.7.2016.
                                 Adrese: 56, avenue Usika, Kinshasa/Gombe, KDR
                                 Dzimums: vīrietis
                              
                              
                                 Būdams Kongo valsts policijas (PNC) komisārs, Célestin Kanyama bija atbildīgs par nesamērīgo spēka lietošanu un vardarbīgajām represijām 2016. gada septembrī Kinšasā (Kinshasa).
                                 2017. gada jūlijā Célestin Kanyama tika iecelts par PNC mācību skolu ģenerāldirektoru. Ņemot vērā, ka viņš ir augsta ranga PNC amatpersona, viņš ir atbildīgs par PNC nesenajiem cilvēktiesību pārkāpumiem. Kā piemēru var minēt iebiedēšanu un brīvības atņemšanu, ar ko 2018. gada oktobrī policisti vērsās pret žurnālistiem pēc tam, kad tika publicēta rakstu sērija par policijas kadetiem piešķirto pārtikas devu piesavināšanos un Célestin Kanyama lomu šajos notikumos.
                                 Tādējādi Célestin Kanyama bija iesaistīts tādu darbību plānošanā, vadīšanā vai izdarīšanā KDR, kuras ir smagi cilvēktiesību pārkāpumi vai aizskārumi.
                              
                              
                                 12.12.2016.
                              
                           
                                 5.
                              
                              
                                 John NUMBI
                              
                              
                                 jeb John Numbi Banza Tambo; John Numbi Banza Ntambo; Tambo Numbi
                                 
                                 Dzimšanas datums: 16.8.1962.
                                 Dzimšanas vieta: Jadotville-Likasi-Kolwezi, KDR
                                 Valstspiederība: KDR
                                 Adrese: 5,
                                    avenue Oranger, Kinshasa/Gombe, KDR
                                 Dzimums: vīrietis
                              
                              
                                 
                                    John Numbi bija Kongo bruņoto spēku (FARDC) ģenerālinspektors no 2018. gada jūlija līdz 2020. gada jūlijam. Ņemot vērā ieņemamo amatu, viņš ir atbildīgs par FARDC nesenajiem cilvēktiesību pārkāpumiem, piemēram, par nesamērīgo vardarbību, ar ko 2019. gada jūnijā un jūlijā FARDC karavīri, kas viņam bija tieši pakļauti, vērsās pret nelegālajiem kalnračiem.
                                 Tādējādi John Numbi bija iesaistīts tādu darbību plānošanā, vadīšanā vai izdarīšanā KDR, kuras ir smagi cilvēktiesību pārkāpumi vai aizskārumi.
                                 
                                    John Numbi joprojām ir ietekme FARDC, it īpaši Katangā (Katanga), no kurienes ir ziņas par nopietniem FARDC cilvēktiesību pārkāpumiem.
                              
                              
                                 12.12.2016.
                              
                           
                                 6.
                              
                              
                                 Evariste BOSHAB
                              
                              
                                 jeb Evariste Boshab Mabub Ma Bileng
                                 
                                 Dzimšanas datums: 12.1.1956.
                                 Dzimšanas vieta: Tete Kalamba, KDR
                                 Valstspiederība: KDR
                                 Diplomātiskās pases Nr.: DP0000003 (derīga no 21.12.2015. līdz 20.12.2020.)
                                 Šengenas vīzas derīguma termiņš beidzies 5.1.2017.
                                 Adrese: 3, avenue du Rail, Kinshasa/Gombe, KDR
                                 Dzimums: vīrietis
                              
                              
                                 Būdams premjerministra vietnieks un iekšlietu un drošības ministrs no 2014. gada decembra līdz 2016. gada decembrim, Evariste Boshab bija oficiāli atbildīgs par policiju un drošības dienestu un par provinču gubernatoru darba koordinēšanu. Šajā amatā viņš bija atbildīgs par aktīvistu un opozīcijas pārstāvju arestiem, kā arī par nesamērīgu spēka lietošanu, tostarp laikposmā no 2016. gada septembra līdz 2016. gada decembrim, pret demonstrācijām Kinšasā (Kinshasa), kā rezultātā drošības dienesti nogalināja vai ievainoja daudzus civiliedzīvotājus.
                                 Tādējādi Evariste Boshab bija iesaistīts tādu darbību plānošanā, vadīšanā vai izdarīšanā KDR, kuras ir smagi cilvēktiesību pārkāpumi vai aizskārumi.
                                 Turklāt Evariste Boshab bija zināma loma Kasai reģiona krīzes izmantošanā un saasināšanā; viņam šajā reģionā joprojām ir ietekme, jo īpaši kopš 2019. gada marta, kad viņš kļuva par Kasai senatoru.
                              
                              
                                 29.5.2017.
                              
                           
                                 7.
                              
                              
                                 Alex KANDE MUPOMPA
                              
                              
                                 jeb Alexandre Kande Mupomba; Kande-Mupompa
                                 
                                 Dzimšanas datums: 23.9.1950.
                                 Dzimšanas vieta: Kananga, KDR
                                 Valstspiederība: KDR un Beļģija
                                 KDR pases Nr.: OP0024910 (derīga no 21.3.2016. līdz 20.3.2021.)
                                 Adreses: Messidorlaan 217/25, 1180 Uccle, Beļģija
                                 
                                    1, avenue Bumba, Kinshasa/Ngaliema, KDR
                                 Dzimums: vīrietis
                              
                              
                                 Būdams Kasai Central gubernators līdz 2017. gada oktobrim, Alex Kande Mupompa bija atbildīgs par nesamērīgo spēka lietošanu, vardarbīgajām represijām un sodīšanu ar nāvi bez tiesas sprieduma, ko kopš 2016. gada augusta Kasai Central izdara drošības spēki un Kongo valsts policija (PNC), tostarp par slepkavībām Dibaya teritorijā 2017. gada februārī.
                                 Tādējādi Alex Kande Mupompa bija iesaistīts tādu darbību plānošanā, vadīšanā vai izdarīšanā KDR, kuras ir smagi cilvēktiesību pārkāpumi vai aizskārumi.
                                 Turklāt Alex Kande Mupompa bija zināma loma Kasai reģiona krīzes izmantošanā un saasināšanā. Šajā reģionā viņš līdz 2019. gada oktobrim bija pārstāvis un viņam tajā joprojām ir ietekme, ko dod Congrès des alliés pour l’action au Congo (CAAC), kas ir daļa no provinces valdības.
                              
                              
                                 29.5.2017.
                              
                           
                                 8.
                              
                              
                                 Jean-Claude KAZEMBE MUSONDA
                              
                              
                                 Dzimšanas datums: 17.5.1963.
                                 Dzimšanas vieta: Kashobwe, KDR
                                 Valstspiederība: KDR
                                 Adrese: 7891, avenue Lubembe, Quartier Lido, Lubumbashi, Haut-Katanga, KDR
                                 Dzimums: vīrietis
                              
                              
                                 Būdams Haut-Katanga provinces gubernators līdz 2017. gada aprīlim, Jean-Claude Kazembe Musonda bija atbildīgs par nesamērīgo spēka lietošanu un vardarbīgajām represijām, ko Haut-Katanga provincē pastrādāja drošības spēki un Kongo valsts policija (PNC), tostarp laikposmā no 2016. gada 15. līdz 31. decembrim, kad, reaģējot uz protestiem Lubumbashi, drošības dienestu, tostarp PNC aģentu izmantotās vardarbības rezultātā 12 civiliedzīvotāji tika nogalināti un 64 – ievainoti.
                                 Tādējādi Jean-Claude Kazembe Musonda bija iesaistīts tādu darbību plānošanā, vadīšanā vai izdarīšanā KDR, kuras ir smagi cilvēktiesību pārkāpumi vai aizskārumi.
                                 
                                    Jean-Claude Kazembe Musonda ir CONAKAT partijas vadītājs, kas bija palikusi lojāla grupai Front Commun pour le Congo (FCC).
                              
                              
                                 29.5.2017.
                              
                           
                                 9.
                              
                              
                                 Éric RUHORIMBERE
                              
                              
                                 jeb Eric Ruhorimbere Ruhanga; “Tango Two”;“Tango Deux”
                                 
                                 Dzimšanas datums: 16.7.1969.
                                 Dzimšanas vieta: Minembwe, KDR
                                 Valstspiederība: KDR
                                 Militārās ID apliecības numurs: 1-69-09-51400-64
                                 KDR pases Nr.: OB0814241
                                 Adrese: Mbujimayi, Kasai Province, KDR
                                 Dzimums: vīrietis
                              
                              
                                 No 2014. gada septembra līdz 2018. gada jūlijam būdams 21. militārā reģiona komandiera vietnieks, Éric Ruhorimbere bija atbildīgs par Kongo bruņoto spēku (FARDC) nesamērīgo spēka lietošanu un sodīšanu ar nāvi bez tiesas sprieduma, kura mērķis jo īpaši bija Nsapu kaujinieki un sievietes un bērni.
                                 Kopš 2018. gada jūlija Éric Ruhorimbere ir Nord Equateur operāciju sektora komandieris. Ņemot vērā ieņemamo amatu, viņš ir atbildīgs par FARDC nesenajiem cilvēktiesību pārkāpumiem.
                                 Tādējādi Éric Ruhorimbere bija iesaistīts tādu darbību plānošanā, vadīšanā vai izdarīšanā KDR, kuras ir smagi cilvēktiesību pārkāpumi vai aizskārumi.
                              
                              
                                 29.5.2017.
                              
                           
                                 10.
                              
                              
                                 Emmanuel RAMAZANI SHADARI
                              
                              
                                 jeb Emmanuel Ramazani Shadari Mulanda;
                                    Shadary
                                 
                                 Dzimšanas datums: 29.11.1960.
                                 Dzimšanas vieta: Kasongo, KDR
                                 Valstspiederība: KDR
                                 Adrese: 28, avenue Ntela, Mont Ngafula, Kinshasa, KDR
                                 Dzimums: vīrietis
                              
                              
                                 Būdams premjerministra vietnieks un iekšlietu un drošības ministrs līdz 2018. gada februārim, Emmanuel Ramazani Shadari bija oficiāli atbildīgs par policiju un drošības dienestu un par provinču gubernatoru darba koordinēšanu. Šajā amatā viņš bija atbildīgs par aktīvistu un opozīcijas pārstāvju arestiem, kā arī par nesamērīgo spēka lietošanu, piemēram, par vardarbīgo vēršanos pret Bundu Dia Kongo (BDK) kustības dalībniekiem Kongo Central provincē, par represijām Kinšasā (Kinshasa) 2017. gada janvārī un februārī un par nesamērīgo spēka lietošanu un vardarbīgajām represijām Kasai provincēs.
                                 Tādējādi, pildot amata pienākumus, Emmanuel Ramazani Shadari bija iesaistīts tādu darbību plānošanā, vadīšanā vai izdarīšanā KDR, kuras ir smagi cilvēktiesību pārkāpumi vai aizskārumi.
                                 Kopš 2018. gada februāra Emmanuel Ramazani Shadari ir Parti du peuple pour la reconstruction et le développement (PPRD) – bijušā prezidenta Joseph Kabila vadītās koalīcijas galvenās partijas – pastāvīgais sekretārs.
                              
                              
                                 29.5.2017.
                              
                           
                                 11.
                              
                              
                                 Kalev MUTONDO
                              
                              
                                 jeb Kalev Katanga Mutondo;
                                    Kalev Motono;
                                    Kalev Mutundo;
                                    Kalev Mutoid;
                                    Kalev Mutombo;
                                    Kalev Mutond;
                                    Kalev Mutondo Katanga;Kalev Mutund
                                 
                                 Dzimšanas datums: 3.3.1957.
                                 Valstspiederība: KDR
                                 KDR pases Nr.: DB0004470 (derīga no 8.6.2012. līdz 7.6.2017.)
                                 Adrese: 24, avenue Ma Campagne, Kinshasa, KDR
                                 Dzimums: vīrietis
                              
                              
                                 Būdams valsts izlūkošanas dienesta (ANR) vadītājs līdz 2019. gada februārim, Kalev Mutondo bija iesaistīts opozīcijas dalībnieku, pilsoniskās sabiedrības aktīvistu un citu personu patvaļīgajos arestos, aizturēšanā un nežēlīgas izturēšanās gadījumos un ir atbildīgs par tiem.
                                 Tādējādi Kalev Mutondo bija iesaistīts tādu darbību plānošanā, vadīšanā vai izdarīšanā KDR, kuras ir smagi cilvēktiesību pārkāpumi vai aizskārumi.
                                 2019. gada maijā viņš parakstīja dokumentu, kurā deklarēja līdzšinēju un turpmāku lojalitāti Joseph Kabila, un joprojām ir viņa ciešs sabiedrotais.
                                 
                                    Kalev Mutondo viņa jaunajā KDR premjerministra “politiskā padomnieka” amatā joprojām ir liela politiskā ietekme.
                              
                              
                                 29.5.2017.
                              
                           B.   Vienības
                  
               ”